***Gilisztanya építési útmutató***

1. Végy egy nagy (1,5 vagy 1,75 literes) és egy kicsi (0,5 literes) PET-palackot!
2. A nagynak vágd le a szűkülő részt a tetejéről, az aljába pedig szúrj két kicsi lyukat, hogy ha netán túlöntözzük valamikor, a fölösleg kifolyhasson!
3. A kicsi palackot (rácsavart kupakkal!) helyezd be a nagy palack közepébe, majd kavicsokkal, földdel tömködd körül az alján, hogy középen maradjon!

(*Ez a kétpalackos forma azért kell, mert így a giliszták a két palack közötti rétegben élnek, a nagy palack falához közelebb, így jobban meg lehet figyelni, hogy mit csinálnak. Viszont a giliszták kerülik a világosat, ezért vagy sötét helyen kell tartani a „gilisztanyát”, vagy sötét papírral betekerni, s csak akkor levenni, amikor meg akarjuk nézni, hogy mi a helyzet.)*

1. Töltsd meg lazán földdel kb. a kis palack tetejéig, s szükség esetén nedvesítsd meg!
2. Tedd bele a gilisztákat, s a növénydarabokat a tetejére!
3. Sötétítsünk be a „lakóknak”! Használhatsz papírt, alufóliát erre a célra.
	1. (*A giliszták szeretnek sötétben élni. Ha meg szeretnénk figyelni őket, csak el kell távolítanunk a sötétítést.)*

Ne feledjétek! A lakóparkot gondozni kell!

Szervezzétek meg társaitokkal, hogyan gondozzátok Gilisztaput és családját!